Marko Arnautović

Marko Arnautović (sündinud 19. aprillil 1989 Floridsdorfis) on Austria jalgpallur, kes mängib ründajana Itaalia kõrgliiga klubis Milano Inter (laenul Bolognast) ja Austria jalgpallikoondises.

Ta alustas profikarjääri 2006. aastal Hollandis Twentes. Läbimurde tegi ta hooajal 2008–09, kui ta lõi Hollandi kõrgliigas 12 väravat. Hooaja 2009–10 veetis ta laenul Itaalia kõrgliiga klubis Milano Inter, kuid sai sel hooajal Itaalia liigas platsile vaid kolmel korral.

2010. aasta juunis sõlmis ta nelja-aastase lepingu Saksamaa Bundesliga klubiga Bremeni Werder."Perfekt: Stürmer Arnautovic wird Werderaner". 4.6.2010. Vaadatud 4.2.2019 Bremeni Werderis mängis ta järgmised kolm hooaega. 2013. aasta septembris siirdus ta Inglismaale, liitudes kõrgliiga klubiga Stoke City."Marko Arnautovic: Stoke City sign Austria winger on four-year deal". BBC Sport. 2.9.2013. Vaadatud 4.2.2019 Esimese värava lõi ta Inglise kõrgliigas sama aasta 26. oktoobril mängus Manchester Unitedi vastu. Hooajal 2015–16 lõi ta liigas 11 väravat.

2017. aasta juulis sõlmis ta viie-aastase lepingu Inglismaa kõrgliiga klubiga West Ham United. Ülemineksumma oli 20 miljonit naelsterlingit, mis oli klubi suurim ost."Marko Arnautovic: West Ham sign Stoke City and Austria forward for £20m". BBC Sport. 22.7.2017. Vaadatud 4.2.2019 Ka hooajal 2017–18 lõi ta liigas 11 väravat. 2018. aastal valiti ta West Ham Unitedi aasta mängijaks.

2019. aasta juulis suundus ta Hiina kõrgliigasse ja liitus 22,4 miljoni naelsterlingi eest Shanghai SIPG-iga."Marko Arnautovic: West Ham forward completes Shanghai SIPG move". BBC Sport. 7.7.2019. Vaadatud 4.8.2019

2021. aasta augustis sõlmis ta kaheaastase lepingu Bolognaga. Suvel 2023 siirdus ta laenulepingu alusel Milano Interisse ning Inter võttis kohustuse tema mängijaõigused osta.

Austria jalgpallikoondises tegi Arnautović debüüdi 11. oktoobril 2008 mängus Fääri saarte vastu. Esimese värava lõi ta koondise särgis 8. oktoobril 2010 EM-i valikmängus Aserbaidžaani vastu. 2021. aasta Euroopa meistrivõistluste esimeses alagrupimängus lõi ta värava Põhja-Makedoonia vastu. Ta kuulus ka Austria koondisse 2016. aasta Euroopa meistrivõistlustel.

2018. aastal valiti Arnautović Austria aasta jalgpalluriks.

 Viited 

 Välislingid 

Kategooria:Austria jalgpallurid
Kategooria:FC Twente jalgpallurid
Kategooria:Milano Internazionale mängijad
Kategooria:Bremeni Werderi mängijad
Kategooria:Stoke City FC mängijad
Kategooria:West Ham Unitedi mängijad
Kategooria:Bologna FC 1909 jalgpallurid
Kategooria:Serie A mängijad
Kategooria:Bundesliga mängijad
Kategooria:Premier League'i mängijad
Kategooria:Sündinud 1989